polyglot-tagger/wikipedia-language-snippets-filtered huggingface dataset:
Tamin' ny volana Aogositra 2010, nisy orinasa vaovao, dia ny Alcan EP, izay nanangona ny vokatra voamboatra, izany hoe ireo asa nataon' ny Pechiney amin' ny vokatra voamboatra vita amin' ny viraty ho an' ny fiaramanidina sivily sy miaramila, ho an' ny fiara, ho an' ny fanamboarana lalamby na ho an' ny indostria.
Tamin' ny tenatenan' ny taonjato faha-2 dia nanondro an' i Joany zanak' i Zebedeo na Jaona zanak' i Zebedio ho naoratra ny Apôkalipsy i Jostinosy avy any Napôlisy sady nilaza fa io mpianatra io, rehefa afaka tamin' ny fonja tany Patmôsy, dia niverina tany Efesôsy izay nonenany mandra-pahatongan' ny fanapahan' ilay emperora rômana atao hoe Traiano tamin' ny taona 98 taor.
Ny iray hafa koa dia manombana izany daty izany ho tamin' ny fotoana naha emperora an' i Nerô izay maty tamin' ny taona 68; ity daty ity dia mifamatotra amin' ny lovantsofina momba ny fanenjehana nataon' i Nerô ny Kristiana resahina ao amin' ny fahitana apôkaliptika.
Araka ny famakafakana sy ny fanadihadiana lahatsoratra izay mahita fa ny fiteny grika nampiasain' ny mpanoratra dia vitsy voambolana kokoa noho izay nampiasaina tamin' ny fanoratana ny boky rehetra ao amin' ny Testamenta Vaovao, dia azo lazaina fa mety ny fiteny arameana na ny fiteny hebreo no fitenin' ilay nanoratra ny Apôkalipsy.
Ny manam-pahaizana ankehitriny dia tsy mitovy hevitra satria sarotra ny milaza fa ny nanoratra ny Evanjelin' i Joany sy ny Apôkalipsy dia olona iray ihany, na dia mety nivoaka avy amin' ny fiangonan' ny mpianatr' i Joany Apôstôly tao Efesôsy any Asia Minora ireo boky roa ireo.
Ny teny hoe Apôkalipsy na Apôkalipsa dia avy amin' ny teny grika hoe / Apokalupsis izay midika hoe "fanambaràna", "ala sarona" na "fanalana voaly" araka ny andalana voalohany ao amin' ilay boky manao hoe / Apokálupsis Iēsou Khristoũ, izay midika hoe: "Fanambaràn' i Jesoa Kristy".
Ny fifandraisan' ilay mpanoratra ny Apôkalipsy amin' ny lovantsofina sy ny sekoly jôhanika dia mbola iadian-kevitra amin' izao taonjato fagha-21 izao, satria maro ny zavatra iraisan' ireo asa soratra ireo sy ny tsy fitoviany na amin' ny endri-panoratana izany na amin' ny teôlôjiany.
Ireto ny sasany tamin' ireo voasoratra tanelanekan' ny Testamenta roa: Apôkalipsin' i Mosesy, Apôkalipsiny grikan' i Ezra, Apôkalipsin' i Zefania, Apôkalipsin' i Noa, Bokin' i Henôka, Boky faharoan' i Henôka, Boky fahatelon' i Henôka, Testamentan' i Mosesy.
Misy soratra apôkaliptika ny ao amin' ny Testamenta Taloha toy ny ao amin' ny bokim-paminaniana sahala amin' ny Bokin' i Isaia , ny Bokin' i Jeremia , ny Bokin' i Ezekiela , ny Bokin' i Jôela , ny Bokin' i Zakaria ary ny Bokin' i Daniela izay efa apôkaliptika feno.
Apôkalipsin' i Joany, na Apôkalipsan' i Joany, na Apokalypsin' i Jaona na Apôkalipsy, Fanambaràn' i Jesoa Kristy na Fanambaràna no boky kanônika farany ao amin' ny Baiboly kristiana, ao amin' ny Testamenta Vaovao, izay misy faminaniana momba ny andro farany sy ny fitsarana farany.
Misy karazany roa ny boly apôkaliptika apôkrifa raha ny fotoana nanoratana azy no heverina, dia ireo nosoratana teo anelanelan' ny nanoratana ny Testamenta Taloha sy ny Testamenta Vaovao sy ireo nosoratana tamin' ny fotoanan' ny Testamenta Vaovao na taorian' io.
Ao amin' ny Testamenta Vaobvao dia tsy ny Apôkalipsan' i Joany ihany misy ny soratra apôkaliptika fa ahitana izany koa ny filazantsara sy ny epistily sasany: ao amin' ny Evanjelin' i Matio sy ny Evanjelin' i Marka ary ny Epistily faharoa ho an' ny Tesaloniana .
Filazantsara sinôptika na Evanjely sinôptika na Vaovao Mahafaly sinôptika no ilazana ireo filazantsara telo voalohany ao amin' ny Baiboly, dia ny Filazantsara araka an' i Matio sy ny Filazantsara araka an' i Marka ary ny Filazantsara araka an' i Lioka.
Tamin'ny 31 Oktobra 1517 no nanombohan' ireo zava-niseho niteraka ny prôtestantisma tamin' ny nametahan' ilay monka alemàna sy dokotera an-teôlôjia, dia i Martin Lotera , ireo tsangan-kevitra miisa 95 niampangany izay ataony ho fahadisoan' ny Fiangonana katôlika rômana tamin' ny fotoan' androny.
Narovan' i Joany I any Saksônia (alemàna: Johann Friedrich der Grossmütige; frantsay: Jean Frédéric Ier de Saxe) i Lotera izay nandoro ny taratasin' ny Papa, taratasy nitondra ny lohateny latina hoe Exsurge Domine izay nandrahona fanonganana an' i Lotera tamin' ny taona 1520.
Ny Fiangonana prôtestanta entina eveka, izay atao hoe indraindray mpanaramasom-piangonana , ka rafitra episkôpaly no misy arak' izany , na entina filan-kevitry ny loholona mahefa, ka ny paroasy dia mitambatra amina fitambaram-piangonana fehezin' ny fivoriam-be atao hoe sinôda, ka atao hoe rafitra presbiterô-sinôdaly.
Eo anelanelan’ ny katôlisisma sy ny prôtestantisma ny anglikanisma izay milaza ny tenany ho sady katôlika (nefa tsy rômana noho izy nanohy ny fifandimbiasana apôstôlika) no nohavaozina (noho ny nandraisany ny Fanekem-pinoan' i Westminster tamin’ ny taona 1646).
Roa ihany ny sakramenta ao amin' ny Prôtestanta, dia ny batisa sy ny fanasan' ny Tompo, nefa fito ny an' ny Katôlika, dia ny batemy, ny eokaristia, ny kônfirmasiôna, ny fampihavanana, ny fanambadiana, ny fanokanana pretra atao hoe Sakramentan' ny filaharana, ary ny fanosorana ny marary).
Ny batisma dia firehana ao amin' ny fiangoanana ara-pilazantsara izay notarihina pastora roa tamin' ny taonjato faha-17, dia ilay anglisy atao hoe John Smyth tao Hôlandy tamin' ny taona 1609, sy i Thomas Helwys tao Angletera tamin' ny taona 1612.
Misy ihany ny fanapotrahana na fanonganana izay ampiharin' ny eveka na ny filankevitry ny loholona, nefa tsy dia misy manao firy intsony izany (afa-tsy ao amin' ireo Fiangonana ara-pilazantsara sasany izay mampiasa izany mba hanamafy ny firaisan' ny mpiara-mivavaka ka mandroaka eo no ho eo ilay naongana tsy ho isan' izy ireo).
Tsipahiny ny tenim-pinoana momba ny fiovan' ny mofo ho tenan' i Jesoa sy ny divay ho ran' i Jesoa izay ampianarin' ny Fiangonana katôlika rômana, sy ny amin' ny fikambanan' ny mofo amin' ny tenan' i Jesoa sy ny divay amin' ny ran' i Jesoa na konsobstansiasiona izay ampianarin' ny Fiangonana loterana.
Anisan' ireo hevitr' i Lotera ny tokony hahafahan' ny olon-drehetra mamaky ny Baiboly izay tsy anavahana saranga, ka izany fitovian' ny olombelona rehetra izany dia nisy akony tao amin' ireo vahoaka izay betsaka tantsaha, hany ka niteraka ilay atao hoe "adin' ny Tantsaha" izany tamin' ny lohataonan' ny 1525 tao amin' ny Empira Masina Rômana Jermanika.
Ny adventisma dia hetsika ara-pinoana kristiana milenarista nanomboka tamin' ny taonjato faha-19 tamin' ny fotoana nampiroborobo ny Fifohazam-panahy lehibe faharoa tao Etazonia izay mampianatra momba ny Fiavian' i Jesoa Kristy fanindroany izay hiseho tsy ho ela amin' ny andro farany.
Nampiditra ny fitovoan' ny mpisorona ny Fiangonana katôlika tamin' ny taonjato faha-11 noho ny antony ara-pratika fa ireo mpitondra fanavaozam-pinoana prôtestanta tamin' ny taonjato faha-16 kosa dia nanizingizina ny lanja ara-teôlôjian' ny fanambadian' ny mpitondra fiangonana.
Sahala amin' ny Kristiana hafa koa dia mino ny Prôtestanta fa misy Andriamanitra mpamorona izao rehetra izao ka mandray anjara izy ireo amin' ny fiarovana ny Zavaboarin' Andriamanitra izy samy izy na koa miaraka ao amin' ny fiombonam-piagonana samihafa .
Mivondrona ho foko sy vahoaka ary fanjakana izy ireo, sahala amin' ny olombelona, manana lalàna izy ary manana ny fivavahany (anisan' izany ny fivavahan' ny olombelona satria "ny mpaminany sasany dia nalefan' Andriamanitra any amin' ny jiny sy ny olona" araka ny voalaza ao amin' ny Kor'any manao hoe: "Izaho tsy namorona ny Jiny sy ny Olombelona afa-tsy ny hanompo Ahy" .
Ao amin' ny fivavahana silamo, ny jiny dia zavaboary manana fahefana mihoatra ny an' ny zavaboary mahazatra - fifangaroan' ny hazavan' ny afo tsy hita maso sy afo tsy misy setroka no nanamboarana azy fa tsy tahaka ny olombelona izay namboarina tamin' ny tanimanga.
Ny taranak' i Hagara dia fantatra amin' ny anarana hoe Ismaelita nefa ao amin' ny Baiboly (ao amin' ny Boky voalohan' ny Tantara sy ao amin' ny Bokin' ny Salamo) dia misy foko na firenena atao hoe Hagarita na Hagarena izay misy mihevitra fa taranak' i Hagara nefa mety tsy manondro ny Ismaelita.
I Paoly apostoly, ao amin' ny Epistily ho an' ny Galatiana, dia manohatra an' i Hagara amin' i Jerosalema ety an-tany sy amin' ny Fanekem-pihavanana taloha fa i Saraha kosa amin' i Jerosalema any an-danitra sy amin' ny Fanekem-pihavanana vaovao .
Ny tetiandro miozolmana na tetiandro silamo dia tetiandro ampiasain' ny fivavahana silamo ka ny iray volana ao aminy, izay mitovy amin' ny tsingerim-pihodinan' ny Volana manodidina ny Tany, dia misy 29 na 30 andro ary ny iray taona misy 354 na 355 andro.
Tsy misy ny fampifanandrifiana ny taona silamo amin' ny tsingerim-pihodinan' ny Tany amin' ny Masoandro na amin' ny fizaran-taona; noho izany dia tsy misy koa ny volana fanampiny , tsy tahaka ny ao amin' ny tetiandro manara-bolana sy masoandro toy ny tetiandro hebreo.
Ny Bokin'ny Eksodosy dia mitantara fa tamin'ny nialan'ny Hebreo avy any Egipta hankany amin'ny tany nampanantenaina nandritra ny niakaran'i Mosesy teny amin'ny tendrombohitra Sinay mba handray ireo vato fisaka mirakitra ny Lalàna, dia nanery an'i Arona ny Hebreo mba hanamboatra andriamanitra hitari-dalana azy ireo .
Amin' i Jeaneana Fowler kosa dia tsy azon' ny saina tsapaina kokoa noho ny an' ny mônôteisma ny fiheverana ny hevitry ny hoe andriamanitra na "ilay Iray" tamin' ny vanim-potoana vedika, izay no "ny Zava-misy marina" momba sy ao ambadiky ny tontolo tsapa.
Tamin' ny faran' ny vanim-potoana vedika, tamin' ny fanombohan' ny vanim-potoan' ny Upanishad dia nisy fikarohana ara-tsaina teôzôfika nitranga ka namelatra fiheverana izay notondroin' ny manam-pahaizana amin' ny anarana samihafa: doalisma na mônisma, ary koa endrika izay tsy teisma na panteisma .
Talohan' ny nahatongavan' ny finoana silamo tao Arabia, tao amin' ny Kaaba ao amin' ny tanànan' i Maka, dia nahitana sary maro dia maro maneho ny demony, ny jiny, ny andriamanitra tapany ary zavaboary hafa koa izay manambara ny tontolo pôliteista lalim-paka tao Arabia.
Araka an' i Maijastina Kahlos dia nisy ombieniombieny ny fivavahana amin' andriamanitra tokana teo amin' ny tontolon' ny nahita fianarana tamin' ny faramparan' ny Andro Taloha ary ny andriamanitra rehetra dia noheverina ho fiseho na ampahany na toetran' ilay andriamanitra faratampony.
Misy ny fisalasalana ny amin' ny tsy mampitombina loatra ny fiheverana ny amin' Andriamanitra, raha heverina ny fanampin' ireo hira fiderana henôteista izay hita ao, dia misy koa ao amin' ny ampahany tranainy kokoa ao amin' ny Rigveda, toy ny Nasadiya Sukta.
Amin' i Romer dia tamin' ny fotoan' ny Sesitany, ao amin' ny toritenin' i Isaia Faharoa sy tamin' ny nanoratana ny Bokin' ny Deoterônômia (Deo. 4.39: "Koa aoka ho fantatrao anio, ka tsarovy ao am-ponao, fa Jehovah no Andriamanitra any amin' ny lanitra ambony sy etỳ amin' ny tany ambany, ka tsy misy afa-tsy Izy.").
Nefa, ny endrik' io fivavahana io nialoha an' izany, dia ireo sekoly samihafan' ny jodaisma helenista sy ny an' ny jodaisman' ny Tempoly faharoa, ary indrindra ny fanompoam-pivavahana natao amin' i Iahveh araka ny fanao tao Israely tany alohabe sy tao Jodà tamin' ny taonjato faha-8 sy faha-7 tal.
Nampianatra ilay filôzôfa neôplatônisiana atao hoe Plôtino fa eo ambonin' ny andriamanitry ny finoana nentin-drazana dia misy "ilay Iray" , ary ilay mpahay fitsipiteny pôliteista atao hoe Maximus avy any Madauros dia nanambara fa ny adala ihany no handà ny fisian' ilay andriamanitra fara tampony.
I Friedrich Welcker dia nampiasa ny teny hoe henôteisma hilazany ny fivavahan' ny Grika taloha izay nisafidy ny hanompo an' i Zeosy, iray amin' ny andriamanitra nivavahan' ny Grika, ka namela ny fivavahana amin' andriamanitra hafa izay ekeny ihany koa ho andriamanitra.
Ny fanandroana dia mifandray amin-javatra hafa mety ho tsapan'ny olona toy ny loko, ny karazan-javamanana aina, ny sokajin'olona, ny toerana eo an-tanàna na ao an-trano na ivelan'ny tanàna mifanandrify amin'ny vazan-tany mbamin'ny elanelany , ny andro tsirairay ao amin'ny herinandro , ny fizarazaràna ny andro sy ny alina, ny akora isan-karazany sns.
Misy roa ambin'ny folo ny orim-bintana izay mitondra ny anaran'ny antokon-kintan'ny zodiaka, afa-tsy ny Ophiuchus na Serpentarius , dia ireto avy: Aries , Taurus , Gemini , Cancer , Leo , Virgo , Libra , Scorpio , Sagittarius , Capricorn , Aquarius ary Pisces .
Ny samy mônôfizita dia misy zavatra tsy itovizany hevitra koa, dia ny amin' ny tsy mahamety lo ny vatan' i Kristy (talohan' ny nandaminan' izy ireo izany fifandirana izany talohan' ny fidiran' ny Arabo tao Siria sy Ejipta izay ahitana azy ireo betsaka).
Mba hanakekezana kokoa ny tsingerim-pihodinan' ny Tany amin' ny Masoandro, izay tsapa amin' ny alalan' ny zava-mitranga miankina amin' ny tsingerin' ny fizaran-taona sy ny toeran' ny kintana sy ny antokon-kintana eny amin' ny lanitra, dia anatsofohana iray volana fanampiny isaky ny telo taona eo ny tetiandro manara-bolana sy masoandro.
Ny taona iray ao amin' ny tetiandro gregôriana, ilay ampiasain' ny ankamaroan' ny olona amin' izao fotoana izao, dia misy 365 andro amin' ny telo taona mifanarakaraka ka misy 28 andro ny volana Febroary, fa 366 andro kosa isaky ny efa-taona izay mampisy 29 andro ny volana Febroary.
Maharitra 354,3670584 andro ny salam-paharetan' ny taona iray ao amin' ny tetiandro manara-bolana, nefa noho ny taona tsirairay izay tokony hisy andro feno dia maharitra 354 na 355 andro izany, izany hoe latsaka 10 na 11 andro raha mitaha amin' ny taona amin' ny tetiandro gregôriana.
Sahala amin' izany koa ny ankamaroan' ny dikan-tenin' ny Baiboly katôlika amin' izao andro izao izay nalaina avy amin' ny dikan-teny fototra hebreo sy grika, ka miteraka fahasamihafana eo amin' ny fanisiana toko sy andininy amin' ny dikan-tenin' ny Baiboly samihafa.
Ny Volgata Vaovao dia mampiditra ireo tovana ireo ka mametraka toko sy andininy ho toy ny tohin' ny andininy eo aloha na manarakaraka (Estera 11.2-12 ao amin' ny Volgata tranainy nefa Estera 11.1a-1k ao amin' ny Volgata Vaovao).
Amin' ity Nosy ity dia fihavanana nataon' ny razambe miray taloha ny ziva, ka nahatonga azy ireo ho mpifanompa miray teny, lohateny, ziva, somandraza, zakalava, sy ny sisa tsy voalaza, fa ireo rehetra ireo dia fantatra amin' ny teny hoe ziva avokoa ka nahatonga ny fihavanan' ireo razan' ny Malagasy teo aloha tsy rava.
Hiditra any amin' ny fiadanana na any amin' ny fanasaziana ny fanahin' ny olona raha vantany voatsara amin' ny fitsarana voalohany, eo am-piandrasana ny fiavian' ny Tompo, nefa ny fanelanelanan' ny olomasina dia mety hahatonga ny fanasaziana tsy ho raikitra.
Ny Apôkalipsin' i Zefania na Apôkalipsin' i Sôfônia dia bokim-paminaniana apôkaliptika izay ataon' ny mpanoratra azy hoe nosoratan' ny mpaminany Zefania nefa tsy isan' ny Baiboly na dia misy ifandraisany amin' ny Testamenta Taloha sy ireo boky apôkrifa hafa aza.
Ny tanàna dia nijaly ny tontolo iainana avy amin'ny fandotoana ny fiantraikan'ny amoron-dranomasina, renirano sy farihy noho ny tsy fisian'ny fanadiovana fototra sy ny tontolo iainana noho ny tsy ara-dalàna ny asa fiarovana ny tontolo iainana faritra noho ny fiarovana sy ny fiarovana ny biotic toetra .
Mino ny Pentekôtista fa misy asa faharoan’ ny Fanahy Masina, dia ny batisan' ny Fanahy Masina na batisa ao amin' ny Fanahy Masina, izay ahafahan’ ny mino hanana fiombonana hentitra amin’ ny Fanahy Masina sy hahafahany manao ny asa fanompoana kristiana .
ny fitenenana amin' ny fiteny samy hafa tsy fantatra: porofo voalohan' ny batisan' ny Fanahy io; ny ankamaroan' ny fiangonana pentekôtista dia mihevitra fa ny tsy fanaovana teny tsy fantatra dia midika tsy fahatanterahan' ny batisan' ny Fanahy Masina; isan' io koa ny fahazoana amin' ny fomba mahagaga ny teny lazaina amin' ny fitenim-pirenena vahiny.
Tsy mitovy hevitra ny samy Pentekôtista ny amin' Andriamanitra ka ny ankamaroany, izay atao hoe "trinitariana" na "ôrtôdôksa", dia mino ny Trinite; fa ny ankavitsiany izay atao hoe "Oneness Pentecostalism" dia miaro ny maha tokana an' Andriamanitra amin' ny fandavany ny Trinite.
Isan-karazany ny fisehon' ny STK, nisy ny fanaovana rindran-kira ara-pilazantsara, nandroso ny Feon' ny Fifohazana izay notarihin'i Pasteur Sacha mpamoron-kira, tao koa ny Antoko Mpihira Andravoahangy Fivavahana sy ny maro hafa izay mandeha mitety faritra.
Tsy azoazon' ny FJKM koa ny fitorian-teny sy ny fampianarana amin' ny alalan' ny nofy, toy izao: rehefa mitory teny ao am-piangonana ilay mpitandrina dia misy olona manatona eny aloha milaza nofy ka milaza ny hevitr' izany nofy izany ny mpitandrina, ary misy filazana faminaniana aorian' izany fanambaràna ny hevitry ny nofy izany.
Nisy ny fananarana sy ny "fizahàn-toetra" ny tobin' Andravoahangy nandritra ny roa taona ka taty aoriana dia nekena ho zana-toby miankina amin' ny tobilehibe Manolotrony io toby FJKM io ary afaka nanokana mpiandry tamin' ny taona 1988 taorian' ny fisalasalan' ny FJKM foibe sy ny tobilehibe efatra.
Tsy nankasitrahin' ny tobilehibe efatra anefa ny fanankinan' ilay mpitandrina ny asa maha mpiandry azy amin' izay heveriny ho fanomezam-pahasoavana, dia ny fanambaràn' ny mpitandrina ny hevitry ny nofin' ireo olona manatona azy hovahana olana na hiomana ho mpiandry.
fanotofana ny toerana nohadina amin' ny sisa tsy ilaina amin' ny fasika; famerenana amin' ny laoniny ny toerana nototofana amin' ny alalan' ny famerenana ny tany nisy zavamaniry teo aloha sady fambolena hazo sy famerenana ny tanim-boly izay mety ho rava vokatry ny fitrandrahana.
Misedra olana io orinasa io, indrindra nanomboka tamin' ny taona 2018, noho ny fisakanan' ny mponina ao amin' ny fokontany maro sy kaominina ary distrika voakasik' izany fitrandrahana izany: manahy ny mety hahasimban' ny tontolo iainany sy ny kolontsainy ireo mponina ireo.
Mampiahiahy ny fanomezan-dalana hitrandraka tamin' ny 21 Marsa 2012 izay ao anatin' ny taona tsy nanomezan' ny fanjakana malagasy alalana na iza na iza hanao asa fitrandrahana harena an-kibon' ny tany nefa ny Toliara Sands sy ny Pan African Mining Madagascar sy ny hafa koa no niangarana ka nahazo izany.
Gaga ny Malagasy fa rehefa ny tantsaha sy mpiompy madinika no mandoro tanety hanaovany fambolena sy mivarotra arina mba hivelomany dia lazaina fa arovana ny ala, fa rehefa ny orinasa goavambe mahenika firenena maro no manimba ny ala an-jatony hektara, hanatanterahany ny fitrandrahany ny any an-kibon' ny tany, dia tsy arovana itsony ny ala.
Ny asa fitsirihana sy fanaovana fanadihadiana mialoha tanaon' ny Word Titanium Ressources, izay tompon' ny vola miasa ao amin' ny Toliara Sands, dia efa nanomboka tamin' ny taona 1999, ary tamin' izany no nahitana an' ilay "fasika" tadiaviny tao amin' ny faritr' i Ranobe.
Ny filan-kevitry ny minisitra natao tany Iavoloha tamin' ny 11 Avrily 2018 dia namoaka didim-panjakana manome alalana ny Toliara Sands hanomboka ny asa fitrandrahana amin' izay: nambara fa ilain' ny fanjakana ny fanorenana fotodrafitrasa momba ny seranan-tsambo sy lalana vaovao hahafaha­-mitatitra ny vokatra any amin' ny toeram-pitrandrahan' ny Toliara Sands.
Araka ny tenin' ny Talem-paritry ny Rano sy Ala, Volatiana Rahanitriniaina, dia tsy tafiditra ao anatin' ny fari-tontolo iainana arovana ny faritra nomen' ny Fanjakana malagasy ny Toliara Sands hanaovana ny fitrandrahana, isan' izany ny Ala Mikea.
Ny Bokin' ny Mpitoriteny na Bokin' ny Kôhelety na Bokin' ny Eklesiasta dia boky hita ao amin' ny Baiboly ao amin' ny Testamenta Taloha izay miresaka momba ny mahazava-poana ny fiainan' ny olombelona mbamin' ny asa izay ataony raha tsy miaraka amin' ny fatahorana an' Andriamanitra.
Ataon' ny Prôtestanta hoe apôkrifa ireo boky ao amin' ny Testamenta Taloha hita ao amin' ny Baiboly katôlika sy Baiboly ôrtôdôksa sady atao hoe deoterôkanônika nefa tsy voaray ho kanôna ao amin' ny Baiboly prôtestanta sy ao amin' ny Baiboly hebreo.
Ireto boky ireto dia atao hoe koa "Apôkrifa anelanelan' ny Testamenta roa" na "Soratra anelanelan' ny Testamenta roa" noho izy ireo voasoratra tanelanelan' ny fotoana nanoratana ny Testamenta Taloha sy ny an' ny Testamenta Vaovao, teo anelanelan' ny fotoana nahafatesan' ny mpaminany Malakia sy ny fotoana nanombohan' i Joany Batista nanao asa faminaniana.
Atao hoe Apôkrifan' ny Baiboly na Boky apôkrifa na Soratra apôkrifa na Apôkrifa fotsiny ireo boky nosoratana ho boky masina nefa tsy voaray ho ao amin' ny lisitry ny boky ekena ho filamatry ny finoana ao amin' ny Baiboly kristiana na amin' ny Baiboly jiosy.
Hoy i Enrico Galbiati: "Sarotra atambatra ho boky iray taloha izany boky maro be izany, sady nisy boky maro hafa koa nolazaina tsy an-drariny hoe boky masina notsilovin' Andriamanitra (nohamboina hoe hita tany an-toera-miafina, ka nantsoina amin' ny anarana grika hoe "apokrifa")" .
Ny bahaisma na finoana bahay eto Madagasikara dia niorina tamin'ny tenantenan'ny taonjato faha-20 ka fahatanterahan'ny fikasan'i 'Abdu'l-Bahá, mpitarika ny Bahay maneran-tany, izany, izay naniraka ireo mpanaraka ny finoana bahay handeha aty Madagasikara.
Na dia efa nisy mpino bahay tao Maorisy tamin'ny taona 1910 dia tsy nisy filazana momba ny finoana bahay eto Madagasikara raha tsy tamin'ny soratra nalefan'i i 'Abdu'l-Bahá tamin'ny mpino bahay any Etazonia sy any Kanada tamin'ny taona 1916-1917 nanirahana azy ireo handeha aty amin'ny faritr'i Afrika.
Fianakaviana miozolmana no nandray azy teto ary taty aoriana dia nampiantrano azy ny fianakaviana Robert tao Antananarivo, izay isan'ireo mpino bahay voalohany teto Madagasikara sady nadray anjara mavitrika taty aoriana tamin'ny fizotran'ny tantaran'ny bahaisma eto Madagasikara.
Mba hitantanana ny fiangonana bahay eran'i Afrika tapany atsimo dia nisy ny rafi-pitantanam-paritra nofidina ka ho ao Afrika Atsimo hisahana azy ireo, izay atao hoe Antenimieram-pirenena ara-panahin'ny Bahay aty Afrika tapany Atsimo sy Andrefana (anglisy: National Spiritual Assembly of the Bahá'ís of South & West Africa) tamin'ny taona 1956 .
Tamin'ny taona 1972 dia nisy ny fifanaraham-pirenena nivory mba hifidy ny Antenimieram-pirenena ara-panahin'ny Bahay eto Madagasikara ka ny Tanan'ny raharahan'Andriamanitra, Rahmatu'lláh Muhájir, no nisolo tena ny foiben'ny finoana bahay maneran-tany nanatrika ny adihevitra .
Tamin'ny faran'ny volana Jolay 1967 ny "Tanan'ny raharahan'Andriamanitra", dia i Rúhíyyih Khanum , no voalohany nankaty Madagasikara, ka nandany andro maromaro teto tamin'ny ampahan'ny fotoana tokony hitetezany ireo nosy ao amin'ny Oseana Indiana.
Tamin'ny fankalazana ny faha-50 taonan'ny nidiran'ny finona bahay teto Madagasikara tamin'ny taona 2003 dia minisitra roa tao amin'ny governemanta malagasy no nandray fitenenana ka nankasitraka ny finoana bahay noho ny fampianarany ny amin'ny maha iray ny olombelona maneran-tany sy ny amin'ny fandriampahalemana.
Ny Koakerisma na Fikambanan' ny Sakaiza na Fiangonan' ny Sakaiza dia hetsika na fikambanana ara-pivavahana niorina tao Angletera tamin' ny taonjato faha-17 vokatry ny fialan' ireo heverina ho mpivily lalana avy amin' ny Fiangonana anglikana.
Nanambara i Robert Barklay tao amin' ny asa sorany atao hoe Apology fa ny Soratra Masina dia tsy inona fa fanambaràna ny loharano fa tsy ny loharano akory, ary tsy afaka ny ho fototry ny fahamarinana sy ny fahalalana izy, na koa ho fitsipika voalohan' ny finoana sy ny fitondran-tena.
Ao amin' ny Baiboly dia tsy ny fahalalana ny hoavy fotsiny no iandraiketan' ny mpaminany fa ny fitenenana amin' ny anaran' Andriamanitra hampita ny hafany ka mety hitsikera ny zava-dratsy misy eo amin' ny fiarahamonina sy ny fivavahana ary ny fitondram-panjakana mba hanarenana izany amin' ny alalan' ny fanambaràny koa ny tokony hatao.
Ireto avy ireo mpaminany hafa ireo: i Abrahama, i Aarona, i Mosesy, i Eldada, i Medada, i Gada, i Natàna, i Ahia avy any Silo, i Jeho, i Elia, i Elisa, Jeedo, i Semaia, i Ido, i Ôbeda, i Ôdeda, i Asafa ary i Oria.
Ireo mpaminany nanoratra dia voasokajy ho mpaminany lehibe sy mpaminany madinika ao amin' ny Kristianisma, ka mpaminany lehibe i Isaia sy i Jeremia sy i Ezekiela ary i Daniela; fa mpaminany madinika kosa i Hôsea, i Jôela, Amôsa, Ôbadia, i Jônà, i Mikà, i Nahoma, i Habakoka, i Zefania, i Hagay, i Zakaria, ary i Malakỳ.